[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 20.12.2005

KOM(2005) 674 endelig

Forslag til

RÅDETS FORORDNING

om ændring af forordning (EF) nr. 1975/2004 og (EF) 1976/2004 om udvidelse af den endelige antidumping- og udligningstold på importen af polyethylenterephthalatfolie med oprindelse i Indien, til import af polyethylenterephthalatfolie afsendt fra Brasilien og fra Israel, uanset om varen er angivet med oprindelse i Brasilien eller Israel eller ej

(forelagt af Kommissionen)

BEGRUNDELSE

BAGGRUNDEN FOR FORSLAGET |

Begrundelse og formål Dette forslag vedrører anvendelsen af Rådets forordning (EF) nr. 384/1996 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, i det følgende benævnt "antidumpinggrundforordningen", og Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab, i det følgende benævnt "antisubsidiegrundforordningen", hver især senest ændret ved Rådets forordning (EF) nr. 461/2004 af 8. marts 2004 i proceduren vedrørende importen af polyethylenterephthalatfolie, i det følgende benævnt "PET-folie", med oprindelse i Indien. |

Generel baggrund Forslaget er udarbejdet som led i gennemførelsen af grundforordningerne og er resultatet af en undersøgelse, der er foretaget i overensstemmelse med de indholdsmæssige og proceduremæssige krav i disse. |

Gældende bestemmelser på det område, som forslaget vedrører Rådet indførte ved forordning (EF) nr. 1676/2001 og nr. 2597/1999 henholdsvis antidumping- og antisubsidieforanstaltninger mod PET-folie med oprindelse i bl.a. Indien. Ved forordning (EF) nr. 1975/2004 og 1976/2004 udvidede Rådet disse foranstaltninger til PET-folie afsendt fra Israel og fra Brasilien, i det følgende benævnt "de udvidede foranstaltninger", med undtagelse af import fra et specifikt angivet selskab i hvert af de pågældende lande. |

Overensstemmelse med andre EU-politikker og -mål Ikke relevant. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

Interesserede parter, der er berørt af proceduren, har allerede haft mulighed for at forsvare deres interesser i forbindelse med undersøgelsen, jf. bestemmelserne i grundforordningerne. |

Ekspertbistand |

Der har ikke været behov for ekspertbistand. |

Konsekvensanalyse Forslaget er et resultat af gennemførelsen af grundforordningerne. Det er ikke foreskrevet i grundforordningerne, at der skal foretages en generel konsekvensanalyse af vilkårene for forslaget. |

FORSLAGETS RETLIGE ASPEKTER |

Resumé af forslaget I august 2005 meddelte Kommissionen ved forordning (EF) nr. 1370/2005, at den ville indlede en fornyet undersøgelse af Rådets forordning (EF) nr. 1975/2004 og nr. 1976/2004 om udvidelse af den endelige antidumpingtold og udligningstold på importen af polyethylenterephthalatfolie med oprindelse i bl.a. Indien til importen af den pågældende vare afsendt fra bl.a. Israel, med henblik på at fastslå, om der kunne indrømmes en undtagelse for en israelsk eksportør, nemlig Hanita Coatings Rural Cooperative Association Ltd, i det følgende benævnt "Hanita". Denne forordning ophævede også antidumpingtolden på importen fra Hanita og gjorde den til genstand for registrering. Undersøgelsen viste, at Hanitas eksport til Fællesskabet af PET-folie under KN-kode ex 3920 6219 eller ex 3920 6290 startede efter udvidelsen af foranstaltningerne, at Hanitas eksport til Fællesskabet bestod af varer af PET-folie, der var fremstillet af selskabet ved anvendelse af folie, der ikke var af indisk oprindelse, at Hanita ikke er forretningsmæssigt forbundet til nogen af de eksportører eller producenter i det eksporterende land, der er genstand for antidumping- og udligningsforanstaltningerne på varen, og at det ikke har omgået de gældende antidumping- og udligningsforanstaltninger. Det foreslås derfor at ændre Rådets forordning (EF) nr. 1975/2004 og nr. 1976/2004 for at fritage Hanita for de udvidede foranstaltninger og ophøre med at registrere importen af PET-folie afsendt fra Israel af Hanita uden opkrævning af antidumpingtolden. Det foreslås derfor, at Rådet vedtager vedlagte forslag til en forordning, der bør offentliggøres i Den Europæiske Unions Tidende snarest muligt. |

Retsgrundlag Rådets forordning (EF) nr. 384/1996 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, i det følgende benævnt "antidumpinggrundforordningen", og Rådets forordning (EF) nr. 2026/97 om beskyttelse mod subsidieret indførsel fra lande, der ikke er medlemmer af Det Europæiske Fællesskab, i det følgende benævnt "antisubsidiegrundforordningen", begge senest ændret ved Rådets forordning (EF) nr. 461/2004 af 8. marts 2004. |

Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |

Proportionalitetsprincippet Forslaget er i overensstemmelse med proportionalitetsprincippet af følgende grunde: |

Foranstaltningerne er beskrevet i ovennævnte grundforordninger og giver ikke mulighed for nationale beslutninger. |

Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, lokale myndigheder, erhvervsdrivende og borgere begrænses mest muligt og står i rimeligt forhold til forslagets mål. |

Reguleringsmiddel/-form |

Foreslået middel: forordning. |

Andre midler ville ikke være hensigtsmæssige, da grundforordningerne ikke foreskriver alternative muligheder. |

BUDGETMÆSSIGE KONSEKVENSER |

Forslaget har ingen konsekvenser for Fællesskabets budget. |

1. Forslag til

RÅDETS FORORDNING

om ændring af forordning (EF) nr. 1975/2004 og (EF) 1976/2004 om udvidelse af den endelige antidumping- og udligningstold på importen af polyethylenterephthalatfolie med oprindelse i Indien, til import af polyethylenterephthalatfolie afsendt fra Brasilien og fra Israel, uanset om varen er angivet med oprindelse i Brasilien eller Israel eller ej

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96[1] af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, i det følgende benævnt "antidumpinggrundforordningen", særlig artikel 11, stk. 4, og artikel 13, stk. 4, og Rådets forordning (EF) nr. 2026/97[2] af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab, i det følgende benævnt "antisubsidiegrundforordningen", særlig artikel 20 og artikel 23, stk. 3,

under henvisning til forslag fra Kommissionen forelagt efter høring af det rådgivende udvalg, og

ud fra følgende betragtninger:

A. GÆLDENDE FORANSTALTNINGER

2. Ved Rådets forordning (EF) nr. 1676/2001[3] og nr. 2597/1999[4] blev der indført henholdsvis antidumping- og antisubsidieforanstaltninger mod polyethylenterephthalatfolie, i det følgende benævnt "PET-folie", med oprindelse i bl.a. Indien.

3. Ved forordning (EF) nr. 1975/2004[5] og 1976/2004[6] udvidede Rådet disse foranstaltninger til PET-folie afsendt fra Israel og fra Brasilien, i det følgende benævnt "de udvidede foranstaltninger", med undtagelse af import fra et brasiliansk selskab, Terphane Ltda, og et israelsk selskab, Jolybar Ltd, der specifikt er angivet i hver af de pågældende forordninger.

4. Den 10. december 2004[7] indledte Kommissionen en udløbsundersøgelse af de endelige udligningsforanstaltninger på grundlag af artikel 18 i grundforordningen. Det vil fremgå af denne undersøgelse, om de udvidede foranstaltninger skal ophæves eller fortsætte.

B. DEN NUVÆRENDE UNDERSØGELSE

1. Anmodning om en fornyet undersøgelse

5. Kommissionen modtog efterfølgende en anmodning om fritagelse for de udvidede foranstaltninger i henhold til artikel 11, stk. 4, og artikel 13, stk. 4 i antidumpinggrundforordningen og artikel 20 og artikel 23, stk. 3, i antisubsidiegrundforordningen. Anmodningen blev indgivet af Hanita Coatings Rural Cooperative Association Ltd, Kibbutz Hanita, 22885, Israel, i det følgende benævnt "Hanita", som er producent i Israel, i det følgende benævnt "det pågældende land".

2. Indledning af en fornyet undersøgelse

6. Kommissionen undersøgte det bevismateriale, der var indgivet af Hanita, og konkluderede, at det var tilstrækkeligt til at berettige indledningen af en undersøgelse i henhold til artikel 11, stk. 4, og artikel 13, stk. 4, i antidumpinggrundforordningen og artikel 20 og artikel 23, stk. 3, i antisubsidiegrundforordningen for at fastslå, om det var muligt at indrømme Hanita fritagelse for de udvidede foranstaltninger. Efter høring af det rådgivende udvalg, og efter at EF-erhvervsgrenen havde haft lejlighed til at fremsætte bemærkninger, indledte Kommissionen ved forordning (EF) nr. 1370/2005[8] en fornyet undersøgelse af forordning (EF) nr. 1975/2004 og (EF) 1976/2004 vedrørende Hanita.

7. Den forordning, der indledte den fornyede undersøgelse, ophævede den antidumpingtold, der var blevet indført ved forordning (EF) nr. 1975/2004, for så vidt angår import af den undersøgte vare afsendt fra Israel af Hanita. Samtidig blev toldmyndighederne pålagt at tage de nødvendige skridt til at registrere denne import, jf. grundforordningens artikel 14, stk. 5.

3. Den pågældende vare

8. Den pågældende vare er, som defineret i den oprindelige undersøgelse, polyethylenterephthalatfolie, i det følgende benævnt "PET-folie", med oprindelse i Indien, som almindeligvis angives under KN-kode ex 3920 62 19 og ex 3920 62 90, i det følgende benævnt "den pågældende vare".

9. Den pågældende vare og PET-folie afsendt fra Israel til Fællesskabet under KN-kode ex 3920 62 19 og ex 3920 62 90, i det følgende benævnt "den undersøgte vare", anses for at have samme grundlæggende tekniske, fysiske og kemiske egenskaber og samme anvendelse. De anses derfor for at være samme vare i henhold til artikel 1, stk. 4, i antidumpingrundforordningen og artikel 1, stk. 5, i antisubsidiegrundforordningen.

4. Undersøgelse

10. Kommissionen underrettede officielt Hanita og repræsentanterne for det pågældende land om, at der ville blive indledt en fornyet undersøgelse. Interesserede parter blev opfordret til at tilkendegive deres synspunkter og blev underrettet om muligheden for at anmode om en høring. Der blev dog ikke fremsat nogen anmodning herom.

11. Kommissionen sendte også en spørgeskema til Hanita og modtog et tilfredsstillende svar inden for fristen. Kommissionen indhentede og efterprøvede alle de oplysninger, som den anså for nødvendige til undersøgelsen. Der blev aflagt kontrolbesøg hos Hanita.

5. Undersøgelsesperiode

12. Undersøgelsen omfattede perioden fra den 1. januar 2004 til den 30. juni 2005, i det følgende benævnt "undersøgelsesperioden". Der blev indsamlet oplysninger fra 2001 til udgangen af undersøgelsesperioden med henblik på at undersøge, om handelsmønsteret havde ændret sig.

C. RESULTATER AF UNDERSØGELSEN

13. Undersøgelsen bekræftede, at Hanita ikke eksporterede den undersøgte vare til Fællesskabet i den undersøgelsesperiode, der var genstand for den undersøgelse, der førte til udvidelsen af foranstaltningerne, dvs. perioden fra den 1. januar til den 31. december 2003. Hanitas første eksport af den undersøgte vare fandt sted efter udvidelsen af foranstaltningerne.

14. Hanita kunne desuden på baggrund af de fremlagte beviser godtgøre, at det ikke havde hverken direkte eller indirekte forbindelse med nogen af de indiske eksporterende producenter eller israelske selskaber, der er omfattet af de gældende antidumping- og udligningsforanstaltninger.

15. Som allerede nævnt i betragtning 12 fandt Hanitas eksport til Fællesskabet af den undersøgte vare først sted efter udvidelsen af foranstaltningerne. Hanita forarbejder og tilskærer indkøbt PET-folie og fremstiller en række produkter, hvoraf nogle henhører under samme KN-kode som den pågældende vare. Der indgår ingen dele fra Indien i den PET-folie, som Hanita forarbejder og eksporterer til Fællesskabet. Det konkluderes derfor, at der ikke er tale om en praksis, som udgør omgåelse.

D. ÆNDRING AF DE FORANSTALTNINGER, DER ER OMFATTET AF DEN FORNYEDE UNDERSØGELSE

16. I overensstemmelse med ovenstående konklusioner, som viser, at Hanita ikke omgår de gældende foranstaltninger, bør selskabet fritages for de gældende foranstaltninger.

17. Den registrering af importen af PET-folie afsendt fra Israel af Hanita, som blev indført ved den oprindelige forordning, bør ophøre. I overensstemmelse med artikel 14, stk. 5, i antidumpinggrundforordningen, som foreskriver, at foranstaltningerne anvendes mod registreret indførsel fra datoen for registreringen, bør der ikke opkræves antidumpingtold på import af PET-folie afsendt fra Israel af Hanita, som blev indført i Fællesskabet under den registrering, der blev pålagt ved den oprindelige forordning.

18. Fritagelsen for de udvidede foranstaltninger, som PET-folie fremstillet af Hanita indrømmes, er gyldig medmindre det fastslås, at fritagelsen blev indrømmet på grundlag af urigtige eller vildledende oplysninger indgivet af det pågældende selskab, jf. artikel 13, stk. 4, i antidumpinggrundforordningen og artikel 23, stk. 3, i antisubsidiegrundforordningen. Skulle umiddelbare beviser tyde på noget andet, kan Kommissionen indlede en undersøgelse for at fastslå, om det er berettiget at trække fritagelsen tilbage.

19. Fritagelsen for de udvidede foranstaltninger på import af PET-folie fra Hanita blev indrømmet på grundlag af konklusionerne af denne undersøgelse. Fritagelsen gælder derfor alene import af PET-folie, der er afsendt fra Israel og fremstillet af den specifikke juridiske enhed. Importeret PET-folie, der er fremstillet eller afsendt fra ethvert andet selskab, som ikke specifikt er angivet i artikel 1, stk. 1, i forordning (EF) nr. 1975/2004 og (EF) nr. 1976/2004 med navn og adresse, herunder enheder med tilknytning til de specifikt angivne, kan ikke nyde godt af fritagelsen og bør omfattes af den resttoldsats, der blev indført ved Rådets forordning (EF) nr. 1676/2001 og (EF) nr. 2597/1999.

E. PROCEDURE

20. Kommissionen underrettede Hanita og alle andre interesserede parter om de faktuelle oplysninger og overvejelser, der lå til grund for at indrømme Hanita en fritagelse for de udvidede foranstaltninger, og modtog ingen bemærkninger -

UDSTEDT FØLGENDE FORORDNING:

Artikel 1

1. Artikel 1, stk. 1, i forordning (EF) nr. 1975/2004 affattes således:

‘1. Den endelige antidumpingtold på 53,3 %, der blev indført ved Rådets forordning (EF) nr. 1676/2001 på importen af polyethylenterephthalatfolie med oprindelse i Indien og henhørende under KN-kode ex 3920 62 19 og ex 3920 62 90, udvides til importen af samme polyethylenterephthalatfolie afsendt fra Brasilien og afsendt fra Israel (uanset om varen er angivet med oprindelse i Brasilien eller Israel eller ej) (Taric-kode 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92 og 3920 62 90 31, 3920 62 90 92) med undtagelse af varer, der fremstilles af Terphane Ltda, BR 101, km 101, City of Cabo de Santo Agostinho, State of Pernambuco, Brasilien (Taric-tillægskode A569), af Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (Taric-tillægskode A570) og af Hanita Coatings Rural Cooperative Association Ltd, Kibbutz Hanita, 22885, Israel (Taric-tillægskode A691).’.

2. Artikel 1, stk. 1, i forordning (EF) nr. 1976/2004 affattes således:

‘1. Den endelige udligningstold på 19,1 %, der blev indført ved Rådets forordning (EF) nr. 2597/1999 på importen af polyethylenterephthalatfolie med oprindelse i Indien og henhørende under KN-kode ex 3920 62 19 og ex 3920 62 90, udvides til importen af samme polyethylenterephthalatfolie afsendt fra Brasilien og afsendt fra Israel (uanset om varen er angivet med oprindelse i Brasilien eller Israel eller ej) (Taric-kode 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92 og 3920 62 90 31, 3920 62 90 92) med undtagelse af varer, der fremstilles af Terphane Ltda, BR 101, km 101, City of Cabo de Santo Agostinho, State of Pernambuco, Brasilien (Taric-tillægskode A569), af Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (Taric-tillægskode A570) og af Hanita Coatings Rural Cooperative Association Ltd, Kibbutz Hanita, 22885, Israel (Taric-tillægskode A691).’.

Artikel 2

Den registrering af import af PET-folie, der blev indført ved artikel 3 i Kommissionens forordning (EF) nr. 1370/2005, ophører uden opkrævning af antidumpingtold.

Artikel 3

Denne forordning træder i kraft på dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

[1] EFT L 56 af 6.3.1996, s. 1. Senest ændret ved Rådets forordning (EF) nr. 461/2004 (EUT L 77 af 13.3.2004, s. 12).

[2] EFT L 288 af 21.10.1997, s. 1. Senest ændret ved Rådets forordning (EF) nr. 461/2004 (EUT L 77 af 13.3.2004, s. 12).

[3] EFT L 227 af 23.8.2001, s. 1.

[4] EFT L 316 af 10.12.1999, s. 1.

[5] EUT L 342 af 15.11.2004, s. 1.

[6] EUT L 342 af 15.11.2004, s. 8.

[7] EUT C 306 af 10.12.2004, s. 2.

[8] EUT L 218 af 23.8.2005, s. 3.